**2. MELLÉKLET**

**Nyilatkozat a 18 éven felüli pályázók részére**

Kijelentem, hogy a pályázatra benyújtott pályamű egyéb pályázaton nem került benyújtásra.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait a Közigazgatási Eljárási Jogi Egyesületre (a továbbiakban: KEJE vagy Egyesület) részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését. A pályázó a pályamű beküldésével hozzájárul ahhoz, hogy alkotása a KEJE által közzétett szakmai kiadványokban, honlapon vagy közösségi média felületein szerepeljen vagy felhasználásra kerülhessen. A művek felhasználási jogának átengedése térítésmentesen történik.

A pályázaton való részvétel céljából megadott személyes adatok vonatkozásában, a pályázatban részt vevők adatvédelmi jogai a következők:

Az adatkezelő neve: Közigazgatási Eljárási Jogi Egyesület

Az adatfeldolgozó neve: Közigazgatási Eljárási Jogi Egyesület

Az adatkezelés jogalapja: önkéntes hozzájárulás

Az adatkezelés célja: a pályázaton való részvétel

Az adatkezelés időtartama: az adatkezelés céljának megszűnése

A pályázó tájékoztatást kérhet a pályázati adatlap kitöltésével megadott személyes adatai kezeléséről, valamint kérheti azok módosítását, törlését az adatkezelőtől. A pályázó kérelmére az adatkezelő tájékoztatást ad a rá vonatkozó, általa kezelt adatokról, az adatkezelés céljáról, jogalapjáról, időtartamáról, továbbá arról, hogy kik és milyen célból kapják vagy kapták meg személyes adatait. Adatkezelő a kérelem benyújtásától számított 25 napon belül írásban adja meg a kért tájékoztatást.

A pályázati adatlap kitöltésével megadott személyes adatokat törölni kell, ha kezelése jogellenes, ha az érintett kéri vagy ha az adatkezelés célja megszűnt. A törlésről a pályázót, továbbá mindazokat értesíteni kell, akiknek korábban a személyes adatokat adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

A pályázó az információs önrendelkezési jogról és információszabadságról szóló 2011. évi CXII. törvény (Infotv.), valamint a Ptk. alapján bíróság előtt érvényesítheti jogait, továbbá a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c) fordulhat az adatkezelő adatkezelési gyakorlatával kapcsolatban felmerült panasza esetén. A hatósági eljárás kezdeményezése előtt célszerű a panaszt az adatkezelőnek megküldeni vitarendezés céljából.

Mint Pályázó kijelentem, hogy hozzájárulok ahhoz, hogy a KEJE a fenti adataimat kezelje. Tudomásul veszem, hogy az adatkezelés és adattovábbítás a hozzájárulásom visszavonásáig érvényes. A hozzájárulásom visszavonása nem érinti a visszavonás előtti adatkezelés jogszerűségét.

A bíráló bizottság pártatlanságában megbízom és döntését elfogadom.

Kelt.: ……………………………………………

a pályázó aláírása